**Ministru kabineta noteikumu projekta ”Noteikumi par kārtību, kādā valsts drošības iestāžu amatpersonas tiek nosūtītas izglītības iegūšanai, kā arī mācību izdevumu segšanas un atmaksāšanas kārtību” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu. Projektam noteikts spēkā stāšanās termiņš – 2019. gada 1. janvāris. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Likums “Grozījumi Valsts drošības iestāžu likumā”. Stājas spēkā 2019. gada 1. janvārī.  2. Likums “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā”. Stājas spēkā 2019. gada 1. janvārī.  3. Likums “Grozījumi Valsts un pašvaldību institūciju amatpersonu un darbinieku atlīdzības likumā”. Stājas spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik uz Drošības policijas (turpmāk – Iestāde) amatpersonām ir attiecināmi Ministru kabineta 2010. gada 16. marta noteikumi Nr. 257 “Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību”. Likums “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” un “Grozījumi Valsts drošības iestāžu likumā” paredz no 2019. gada 1. janvāra Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas tiesiskā regulējuma loka izslēgt Iestādi, to aizvietojot ar dienesta gaitas regulējumu, kas attiecināms uz valsts drošības iestādēm.  Ievērojot to, ka likums “Grozījumi Valsts drošības iestāžu likumā” no 2019. gada 1. janvāra paredz izmaiņas prasībām dienestā attiecībā uz izglītības līmeni Valsts drošības iestāžu likuma 20. un 27. pantā, kā arī to, ka dienestam valsts drošības iestādē var būt nepieciešama ļoti specifiska kvalifikācija, likums “Grozījumi Valsts un pašvaldību institūciju amatpersonu un darbinieku atlīdzības likumā” paredz, ka no 2019. gada 1. janvāra Valsts un pašvaldību institūciju amatpersonu un darbinieku atlīdzības likuma 28. pants tiek attiecināts arī uz valsts drošības iestādēm un regulēs valsts drošības iestāžu amatpersonu mācību izdevumu segšanas no valsts budžeta līdzekļiem vispārējos principus, uzdodot Ministru kabinetam izdot noteikumus, kuros paredzēti nosacījumi amatpersonas mācību izdevumu finansēšanai no valsts budžeta līdzekļiem, nosacījumi un kārtība, kādā amatpersona tiek nosūtīta uz izglītības iestādi, kā arī, kādi izdevumi uzskatāmi par mācību izdevumiem, un šo izdevumu segšanas un atmaksāšanas nosacījumi un kārtība, un gadījumi, kad amatpersona neatmaksā mācību izdevumus.  Līdz ar to ir sagatavoti jauni tikai uz valsts drošības iestādēm attiecināmi Ministru kabineta noteikumi, lai valsts drošības iestādes varētu nosūtīt to amatpersonas izglītības iegūšanai, kas nepieciešama dienesta pienākumu veikšanai.  Projekts nosaka:  - izglītības iestādes un nosacījumus amatpersonas mācību izdevumu finansēšanai no valsts budžeta līdzekļiem;  - nosacījumus un kārtību, kādā valsts drošības iestādes amatpersonu nosūta uz izglītības iestādi dienesta pienākumu izpildei nepieciešamās izglītības iegūšanai;  - izdevumus, kas uzskatāmi par mācību izdevumiem, šo izdevumu segšanas un atmaksāšanas nosacījumus un kārtību, kā arī gadījumus, kad valsts drošības iestādes amatpersona neatmaksā mācību izdevumus.  Projekts paredz, ka:  1) amatpersonu uz izglītības iestādi izglītības iegūšanai nosūta, pamatojies uz attiecīgās valsts drošības iestādes vadītāja vai viņa pilnvarotās amatpersonas izdotu rīkojumu (pavēli). Mācību izdevumus šajā gadījumā sedz no attiecīgajai valsts drošības iestādei piešķirtajiem valsts budžeta līdzekļiem;  2) amatpersonu dienesta pienākumu izpildei nepieciešamās izglītības iegūšanai var nosūtīt uz izglītības iestādi Latvijā un uz ārvalsts izglītības iestādi, ja dienesta pienākumu izpildei nepieciešamas speciālas zināšanas, kuras nevar iegūt izglītības iestādē Latvijā;  3) pirms studiju (mācību) uzsākšanas izglītības iestādē valsts drošības dienesta vadītājs vai viņa pilnvarotā amatpersona noslēdz ar amatpersonu divpusēju līgumu par izglītības ieguvi un dienestu valsts drošības iestādē;  4) valsts drošības iestāde sedz amatpersonai noteiktos mācību izdevumus atbilstoši līgumā par izglītības ieguvi un dienestu noteiktajai kārtībai.  Nepieciešams noteikt, ka noteikumi stājas spēkā 2019. gada 1. janvārī, ņemot vērā, ka Projektā ietvertais regulējums ir saistīts ar grozījumiem Valsts drošības iestāžu likumā, Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā un Valsts un pašvaldību institūciju amatpersonu un darbinieku atlīdzības likumā, kas stāsies spēkā 2019. gada 1. janvārī. |
| 3. | Projekta izstrādē iesaistītās institūcijas | Iekšlietu ministrija, valsts drošības iestādes. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz valsts drošības iestādēm un to amatpersonām, savukārt plašāku institūciju vai personu loku neietekmē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ministru kabineta noteikumu projekts “Grozījums Ministru kabineta 2010. gada 16. marta noteikumos Nr. 257 “Noteikumi par kārtību, kādā Iekšlietu ministrijas sistēmas iestāžu un Ieslodzījuma vietu pārvaldes amatpersonas ar speciālajām dienesta pakāpēm tiek nosūtītas izglītības iegūšanai, kā arī mācību izdevumu segšanas un atmaksāšanas kārtību”, kas paredz tehnisku grozījumu – papildināt noteikumu regulējumu, paredzot, ka noteikumi ir attiecināmi uz Valsts drošības dienesta amatpersonu, kura līdz 2018. gada 31. decembrim ir uzsākusi un turpina iegūt izglītību noteikumos noteiktajā kārtībā. |
| 2. | Atbildīgā institūcija | Iestāde. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts drošības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.  Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretārs D. Trofimovs

01.11.2018. 14:40

1015

67208949, juristi@dp.gov.lv